10 शिक्षक मिले नदारद, बीईईओ ने दिए नोटिस
कार्यालय संवाददाता | शाहपुरा
जिलाशिक्षाधिकारी के निर्देशन पर शुक्रवार को ब्लॉक शिक्षाधिकारी बृज भूषण चौहान ने तीन विद्यालयों को निरीक्षण किया। इस दौरान 10 शिक्षकों के बिना बताए नदारद रहने पर उन्हें कारण बताओ नोटिस जारी किया।
बीईईओ चौहान ने बताया कि कई विद्यालयों के शिक्षकों की ड्यूटी बोर्ड परीक्षाओं में लगी हुई हैं। शुक्रवार को बोर्ड परीक्षा नहीं होने पर जिला शिक्षाधिकारी के निर्देशन पर निरीक्षण किया तो राउप्रावि बालिका देवन में 4, राउप्रावि लोबडावास में 3, राउप्रावि माधोकाबास में 3 शिक्षक नदारद मिले। शुक्रवार को बोर्ड का अवकाश होने पर उन्हें स्वयं के विद्यालय में डयूटी पर रहना चाहिए था लेकिन बोर्ड परीक्षाओं में ड्यूटी होने का बहाना बनाकर वे शिक्षक शुक्रवार को भी विद्यालय नहीं आए। उन्होंने उनका अवकाश लगाकर कारण बताओ नोटिस जारी कर दिया।
hin_Deva npi_Deva hin_Deva hin_Deva